Xavfsizlik kuchlari xodimlari Saudiya Arabistonidagi masjidlardan biriga uyushtirilayotgan hujumning oldini olishga muvaffaq bo‘lishdi. Bu haqida Al Arabia nashri xabar berdi. Manbaga ko‘ra, voqea 23 avgust kuni Ash-Sharqiyya provinsiyasi Al-Qatif tumanidagi Um-al-Hamam qishlog‘ida bo‘lib o‘tgan. Taxminiy terrorchi qurolli kuchlar bilan bo‘lgan otishmada o‘ldirilgan. Voqea sodir bo‘lgan joyda tergov ishlari olib borilmoqda. Ash-Sharqiyya – mamlakatning asosan shia musulmonlari istiqomat qiluvchi yagona hududi. Shu bois bu yerda diniy tushunmovchiliklar asnosida ko‘p ziddiyatlar yuzaga keladi.